เปิดชื่อ 8 หุ้นบิ๊กแคปสุดแกร่ง วิ่งบวกสวนตลาด!
เปิดชื่อ 8 หุ้นบิ๊กแคปสุดแกร่ง วิ่งบวกสวนตลาด!
8 ต.ค. 2561

สืบเนื่องจาก ดัชนีหุ้นไทยวันนี้ (8 ต.ค.) ปรับตัวลดลงอย่างหนัก โดยปิดตลาดที่ระดับ 1,696.22 จุด ลดลง 24.30 จุด หรือ 1.41% สูงสุดที่ระดับ 1,728.24 จุด ต่ำสุดที่ระดับ 1,696.20 จุด มูลค่าการซื้อขาย 5.96 หมื่นล้านบาท
“ข่าวหุ้นธุรกิจออนไลน์” จึงได้ทำการสำรวจหุ้นในส่วนของ SET100 พบว่า มีเพียง 8 หุ้นเท่านั้นที่ราคาหุ้นสามารถปรับตัวขึ้นสวนทิศทางดัชนีตลาดหุ้นโดยรวมที่ลบ 1.41% ได้ ประกอบด้วย HMPRO, BH, KTC, GLOBAL, BPP, QH, THANI และ AP
โดยปิดตลาดวันนี้ (8 ต.ค.) ราคาหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO อยู่ที่ 15.10 บาท บวก 0.20 บาท หรือ 1.34% สูงสุดที่ 15.40 บาท ต่ำสุดที่ 14.90 บาท ด้วยมูลค่าซื้อขาย 483.62 ล้านบาท
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” หุ้น HMPRO พร้อมให้ราคาเป้าหมาย 17 บาท โดยคาดสัดส่วนสินค้า Private brand เพิ่มเป็น 20% ในปีนี้ จาก 19.1% ในปี 2560 โดยตั้งเป้าเพิ่มสัดส่วนเป็น 25% ในระยะยาว ซึ่งจะช่วยเพิ่มอัตรากำไรของบริษัท ขณะที่กำไรในไตรมาส 3/61 มีแนวโน้มเติบโตในเกณฑ์ดีและจะสูงสุดในไตรมาส4/61
ส่วนราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH อยู่ที่ 188 บาท บวก 1.50 บาท หรือ 0.80% สูงสุดที่ 190 บาท ต่ำสุดที่ 187 บาท ด้วยมูลค่าซื้อขาย 328.20 ล้านบาท
ขณะเดียวกัน ราคาหุ้น บริษัท บัตรกรุงไทย จำกัด (มหาชน) หรือ KTC อยู่ที่ 35.25 บาท บวก 0.25 บาท หรือ 0.71% สูงสุดที 36 บาท ต่ำสุดที่ 35 บาท ด้วยมูลค่าซื้อขาย 448.60 ล้านบาท
ด้าน บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” หุ้น KTC พร้อมให้ราคาเป้าหมาย 44 บาท โดยคาดกำไรสุทธิในไตรมาส 3/61 ที่ 1.4 พันล้านบาท (โต 7% เมื่อเทียบจากไตรมาสก่อน และโต 66% เมื่อเทียบจากปีก่อน) ปรับประมาณการกำไรปี 2561 และ 2562 ขึ้น 15% และ 23% ตามลำดับ สะท้อน 1.) สมมติฐาน Yield ที่คาดจะเพิ่มขึ้นจากการเพิ่มพอร์ตสินเชื่อบุคคล ที่อัตราดอกเบี้ยสูงกว่าบัตรเครดิต 2.) ต้นทุนค่าใช้จ่ายที่ลดลง ผลจาก Economy of scale และ 3.) ปรับนโยบายการตั้งสำรองที่เข้มงวดเกินไปในอดีตลง
ด้านราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL อยู่ที่ 19.40 บาท บวก 0.10 บาท หรือ 0.52% สูงสุดที่ 20.10 บาท ต่ำสุดที่ 19.30 บาท ด้วยมูลค่าซื้อขาย 215.90 ล้านบาท
ส่วนราคาหุ้น บริษัท บ้านปู เพาเวอร์ จำกัด (มหาชน) หรือ BPP อยู่ที่ 25.25 บาท บวก 0.25 บาท หรือ 1% สูงสุดที่ 25.25 บาท ต่ำสุดที่ 24.60 บาท ด้วยมูลค่าซื้อขาย 131.05 ล้านบาท
ขณะที่ราคาหุ้น บริษัท ควอลิตี้เฮ้าส์ จำกัด (มหาชน) หรือ QH อยู่ที่ 3.22 บาท บวก 0.02 บาท หรือ 0.62% สูงสุดที่ 3.28 บาท ต่ำสุดที่ 3.20 บาท ด้วยมูลค่าซื้อขาย 301.99 ล้านบาท
ด้านราคาหุ้น บริษัท ราชธานีลิสซิ่ง จำกัด (มหาชน) หรือ THANI อยู่ที่ 9.10 บาท บวก 0.10 บาท หรือ 1.11 บาท สูงสุดที่ 9.10 บาท ต่ำสุดที่ 8.80 บาท ด้วยมูลค่าซื้อขาย 210.71 ล้านบาท
ขณะเดียวกันราคาหุ้น บริษัท เอพี (ไทยแลนด์) จำกัด (มหาชน) หรือ AP อยู่ที่ 8.45 บาท บวก 0.10 บาท หรือ 1.20% สูงสุดที่ 8.55 บาท ต่ำสุดที่ 8.35 บาท ด้วยมูลค่าซื้อขาย 124.47 ล้านบาท